ILO คาดการณ์ว่า จะมีคนตกงานราว 210 – 239 ล้านคนทั่วโลกในปีนี้
องค์การแรงงานระหว่างประเทศหรือ ILO เสนอรายงานคาดการณ์ว่า จะมีคนตกงานราว 210 ล้านถึง 239 ล้านคนทั่วโลกในปี 2552 นี้ ซึ่งเป็นอัตราคนว่างง
รายงานเรื่อง "วิกฤติการณ์ด้านงานของโลก"ออกมาล่วงหน้าการประชุมประจำปีของ ILOซึ่งจะเริ่มขึ้นในวันที่ 3 มิถุนายนนี้ ตามรายงานนั้นมีคนตกงานเพิ่มในทุกส่วนของโลก โดยที่ประเทศพัฒนาแล้ว และสหภาพยุโรปมีส่วนในการเพิ่มราว35 – 40 % ขณะที่ประเทศเหล่านั้นมีกำลังแรงงานไม่ถึง 16 % ของกำลังแรงงานทั่วโลก รายงานนั้นคาดว่าภาวะคนตกงานจะเพิ่มขึ้นจากระดับในปี 2550 ราว 39 ล้านถึง 59 ล้านคน และคนงานอีกราว200 ล้านคนจะตกอยู่ในฐานะที่ดำรงชีวิตอยู่ด้วยเงินเพียงวันละไม่ถึง 70 บาท ผู้อำนวยการใหญ่ของ ILO กล่าวว่า เศรษฐกิจในบางประเทศที่ดำเนินมาตรการกระตุ้น กำลังเริ่มมีสิ่งส่อแสดงว่าเศรษฐกิจกำลังฟื้นตัวแต่ยากที่จะทราบได้ว่า ภาวะคนตกงานจะถึงจุดต่ำสุดแล้วกลับดีขึ้นเมื่อใด จากประสบการณ์ที่ผ่านๆ มา ภาวะคนตกงานกลับกระเตื้องขึ้นสู่ระดับเดิมอย่างเชื่องช้าและไม่สม่ำเสมอ และอาจใช้เวลา4 – 5 ปี หลังจากที่เศรษฐกิจเริ่มพื้นคืนตัว รายงานของ ILO ระบุว่า ปีหนึ่งๆ มีคนหางานทำใหม่ๆ เพิ่มราว 45ล้านคนทั่วโลก ซึ่งหมายความว่า จะต้องสร้างงานใหม่ราว 300ล้านงานไว้รองรับแรงงานใหม่เหล่านั้น ผู้อำนวยการใหญ่ของ ILO กล่าวว่า จำเป็นจะต้องมีระบบการเงินที่มีระเบียบกฏเกณฑ์ที่ดีและจัดการกับความเสี่ยงได้อย่างเหมาะสม และมีการดำเนินงานเพื่อให้เป็นที่มั่นใจได้ว่ามาตรการกระตุ้นเศรษฐกิจและนโยบายอื่นๆ ของรัฐบาลประเทศต่างๆสามารถจัดการกับความจำเป็นต้องการของประชาชนในด้านการได้รับความคุ้มครองและมีงานทำและดำเนินการให้มีบริการทางเศรษฐกิจที่แท้จริงเพื่อว่าจะสามารถสร้างกิจการที่ยั่งยืนและมีงานที่มั่นคงให้คนทำ